### Resumé

Energinet har fremlagt projektet Nyt Elnet Aarhus–Aabenraa, som omfatter udskiftning af den eksisterende 400 kV forbindelse. Projektet er udpeget som et statslig fremskyndelsesområde og der skal udarbejdes et landsplandirektiv. Vejle Kommune skal behandle konkrete landzone- og naturtilladelser. Energinet afholder informationsmøder og er ansvarlig kontaktpart for borgerne. På baggrund af Energinets oplæg er sagen sat på til politisk drøftelse.

### Sagsfremstilling

**Projektets indhold**

Energinet gennemfører projektet Nyt Elnet Aarhus–Aabenraa, hvor den eksisterende 400 kV højspændingsforbindelse mellem Trige ved [adresse] og Kassø ved Aabenraa udskiftes. Den gamle linje forbliver i drift under anlægget og nedtages efterfølgende. Linjeføringen afviger fra den eksisterende på nogle strækninger, primært mod syd ved [adresse] og på strækningen nordøst for Bredsten. 400 kV-projektet er statsligt planlagt ved et landsplandirektiv og undtaget lokalplanpligt.

Parallelt gennemføres et særskilt 150 kV-projekt, hvor omkring 270 km luftledninger erstattes af kabler. I Vejle Kommune indebærer det blandt andet en ny transformerstation i Ragnhild Frederiksen, som kræver lokalplan.

![](data:image/jpeg;base64...)

Figur 1: Kort over eksisterende og kommende ledninger

**Kommunens rolle**

Energinet oplyser, at kommunerne skal give landzonetilladelser til midlertidige arbejdspladser samt behandle ansøgninger om dispensationer i forhold til særlovgivning som fx. §3-beskyttede naturarealer og diger.

**Borgerdialog**

Energinet har afholdt 8 informationsmøder langs strækningen i august–september, herunder et i Vejle den 2. september. Husstande inden for 200 meter fra linjeføringen blev orienteret pr. brev. Der er mulighed for at komme med bemærkninger frem til 8. oktober og herefter vil Energinet tage individuelle samtaler med direkte berørte borgere.

**Kabellægning**

Energinet oplyser, at op til 30 km af strækningen (ca. 15 procent) vil blive kabellagt, heraf omkring 8 km i [adresse]. Længden af kabellægningen er begrænset af tekniske forhold, herunder risiko for spændingsforvrængning, ladestrømme og længere reparationstid sammenlignet med luftledninger (forsyningssikkerhed).

**Miljø og sundhed**

Projektet er ifølge Energinet omfattet af statslig planlægning i form af et landsplandirektiv og strategisk miljøvurdering, da det er et statsligt udpeget fremskyndelsesområde. Projektet er undtaget fra kravet om VVM. I relation til magnetfelter følger Energinet Sundhedsstyrelsens forsigtighedsprincip, men påpeger samtidig, at der ikke er evidens for sundhedsrisiko. Forventede støjkilder er svag brusen under ledningen, sjælden høj brummen ved vindfrost samt vindlyd, som teknisk kan afhjælpes. Ved transformerstationer sikres, at grænseværdien på 35 dB overholdes.

**Ekspropriation**

Energinet gør opmærksom på, at ekspropriation foretages af en uvildig kommission. Der er endnu ikke fastlagt faste kriterier for erstatning, men det er en forudsætning, at ingen må have beboelse direkte under ledningen. Ifølge aftale om fremskyndelsesområder mellem aftalepartierne vil reglerne for ekspropriation blive harmoniseret med øvrige offentlige infrastrukturprojekter.

**Tidsplan fra Energinet**

![](data:image/jpeg;base64...)

Figur 1: Figuren viser tidsplan fra Energinet

**Høringssvar fra Vejle Kommune**

Til sagen er der vedhæftet et udkast til et politisk høringssvar til Energinet. Paul Thygesen er udarbejdet på baggrund af oplæg fra Energinet, input fra borgerne i [adresse] samt den fælles drøftelse mellem Teknisk Udvalg, Klima-, Natur- og Miljøudvalget samt Økonomiudvalget. I høringsvaret fremgår det at Vejle Kommune ønsker at få kabellagt så meget som overhovedet muligt. Alternativt er ønsket at følge det eksisterende tracé, herunder at få undersøgt muligheden for at gå gennem solcelleparken ved [adresse] og Jean Jessen. Derudover indeholder høringssvaret også en opfordring til hurtig proces og afklaring omkring ekspropriation, da berørte borgere er meget bekymrede over usikkerheden omkring, hvem der får erstatning.

### Klima og resiliensvurdering

Ikke relevant.

### Sagens videre forløb

Sagen behandles af Teknisk Udvalg samt Klima-, Natur-, og Miljøudvalget.

### Historik

**Teknik- og Miljødirektøren indstiller, den 6. oktober 2025, punkt 165:**

**at** udvalget drøfter orienteringen om Nyt Elnet [adresse] - Aabenraa, og

**at** udvalget drøfter udkast til høringsbrev til Energinet

**Beslutning fra Klima-, Natur- og Miljøudvalget den 6. oktober 2025, punkt 165:**

Drøftet.

Carl Sørensen var fraværende.

### Indstilling Teknik- og Miljødirektøren indstiller

**at** udvalget drøfter orienteringen om Nyt Elnet [adresse] - Aabenraa, og

**at** udvalget drøfter udkast til høringsbrev til Energinet.

### Beslutning

Drøftet.

Keld Andersen var fraværende.